***Ո Ր Ո Շ ՈՒ Մ***

*ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ*

*11.09.2018թ. ք.Երևան*

*Հարկադիր կատարումն ապահովող ծառայության Երևան քաղաքի Աջափնյակ և Դավթաշեն բաժնի ավագ հարկադիր կատարող արդարադատության կապիտան Արմենուհի Հոբոսյանս ուսումնասիրելով 21.05.2018թ. վերսկսված 00512614 կատարողական վարույթի նյութերը.*

*Պ Ա Ր Զ Ե Ց Ի*

*ՀՀ Կոտայքի մարզի ընդհանուր իրավասության դատարանի կողմից 23.02.2018թ. տրված թիվ ԿԴ3/1015/02/14 կատարողական թերթի համաձայն պետք է պարտավորեցնել ԱԲԻԳԵԱ ՍՊԸ-ին Ա.Մ.Օ. ՍՊԸ-ին վերադարձնել 18.03.2014թ. կնքված թիվ 1 պայմանագրով պահատվության հանձնված գույքը կամ ԱԲԻԳԵԱՍՊԸ-ից հօգուտ Ա.Մ.Օ. ՍՊԸ-ի բռնագանձել 13242060 ՀՀ դրամ՝ որպես 18.03.2014թ. կնքված թիվ 1 պայմանագրով պահատվության հանձնված գույքի արժեքի հատուցում։*

*ԱԲԻԳԵԱ ՍՊԸ-ից հօգուտ Ա.Մ.Օ. ՍՊԸ-ի բռնագանձել 407000 ՀՀ դրամ՝ որպես վերաքննիչ բողոք ներկայացնելու համար վերջինիս կողմից վճարված պետական տուրքի գումար։*

*Ինչպես նաև բռնագանձել բռնագանձման ենթակա գումարի 5 տոկոսը, որպես կատարողական գործողությունների կատարման ծախսի գումար։*

*Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան՝ ԱԲԻԳԵԱՍՊԸ-ի գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:*

*Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.*

*Ո Ր Ո Շ Ե Ց Ի*

*Կասեցնել 21.05.2018թ. վերսկսված 00512614 կատարողական վարույթը 60-օրյա ժամկետով.*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

*Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.*

*Որոշման պատճեն ուղարկել կողմերին։*

*Որոշումը կարող է բողոքարկվել ՀՀ վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում։*

*Ավագ հարկադիր կատարող Ա.Հոբոսյան*